

**Tisztelt Ebtartó!**

Az állatok védelméről és kíméletéről szóló 1998. évi XXVIII. tv. 42/B. § (1) bekezdése alapján a Baracskai Polgármesteri Hivatal, az Önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira tekintettel **2025. március 3. napjától – 2025. április 30. napjáig terjedő időszakban**Baracska község **közigazgatási területén tartott ebek vonatkozásában ebösszeírást végez.**

Az adatszolgáltatás legegyszerűbb, online módja az e-önkormányzati portál felületen történő kitöltés. Amennyiben rendelkezik ügyfélkapuval, a kitöltött és hiánytalan adatlap azonnal be is küldhető, vagy kitöltést követően a lementett adatlap beküldhető az mailto: hatosagi@baracska.hu címre.

Az adatlap megtalálható [a https://ohp-20.asp.lgov.hu/ugyinditas](https://ohp-20.asp.lgov.hu/ugyinditas)  oldalon, ahol először ki kell választani **Baracska Község Önkormányzata** oldalát. Ezt követően az általános vagy egyéb igazgatási ügyek ágazat kiválasztása után az ebnyilvántartás ügytípusra kell rákattintani. Majd az ebösszeíró adatlapot megnyitva tudja kitölteni online a dokumentumot. Javasoljuk elsősorban az **online kitöltést**, mert az ellenőrzés funkció használatával a rendszer jelzi, ha valamit hiányosan töltöttek ki, ami azonnal javítható.

A fentieken felül az **ebösszeíró adatlap** további példányai beszerezhetőek a Baracskai Polgármesteri Hivatal (a továbbiakban: Hivatal) (2471 Baracska, Kossuth Lajos utca 29.), titkárságán ügyfélfogadási időben:

|  |  |
| --- | --- |
| hétfőn | 8:00 – 12:00 óráig |
| szerdán | 8:00 – 12:00 óráig 13:00 – 16:30 óráig |
| pénteken | 8:00 – 12:00 óráig |

Valamint letölthetőekaz önkormányzati weboldalról a [http://www.baracska.hu](http://www.baracska.hu/) linkre kattintva, illetve nyomtatással, fénymásolással sokszorosíthatók.

Az ebösszeíró **adatlapot ebenként kell kitölteni** és eljuttatni a Hivatal részére az alábbi módokon:

* Levélben postai úton az alábbi levélcímre: 2471 Baracska, Kossuth Lajos utca 29. A borítékra kérjük rá írni: „Ebösszeírás”!
* Személyesen leadható ügyfélfogadási időben a hivatali folyósón elhelyezett gyűjtőládában
* Elektronikus úton (aláírva, majd scannelt formában) a mailto:hatosagi@baracska.hu e-mail címre
* Ügyfélkapun keresztül: <https://ohp-20.asp.lgov.hu/kereses?sourceUrl=szolgaltatasok>

**Az ebtulajdonosok, ebtartók a nyomtatványt kötelesek teljeskörűen kitölteni**és az ebösszeírási időszak lejártáig 2025. **április 30-ig visszajuttatni.**

**A mikrochippel ellátott és az állatorvosnál korábban bejelentett, a központi nyilvántartásban már szereplő, valamint a 2022. évi ebösszeírás alkalmával már bejelentett ebeket is újra be kell jelenteni!**

Az eb tulajdonosa, vagy az eb tartója az ebösszeíráskor köteles az adatlapon feltüntetett adatokat az önkormányzat rendelkezésére bocsátani (az adatszolgáltatási kötelezettség elmulasztása bírságot vonhat maga után).

Együttműködésüket köszönjük! Az ebösszeírással kapcsolatban felmerült kérdés esetén bátran keressenek bennünket!

Tisztelettel: Szeleczkyné Szabó Katalin jegyző (mint állatvédelmi hatóság)

**EB BEJELENTŐ LAP**

**(ebenként külön kell kitölteni)**

**I. Tulajdonosra, ebtartóra vonatkozó adatok**

|  |
| --- |
| **Az eb tulajdonosának**  |
| neve:  |
| lakcíme:  |

|  |
| --- |
|  **Az eb tartójának**  |
| neve:  |
| lakcíme:  |
| telefonszáma:  | e‐mail címe:  |

**II. A tartott ebre vonatkozó általános adatok:**

|  |
| --- |
|  **Az eb**  |
| fajtája/fajtajellege/keverék:  | neme: SZUKA / KAN**\***  |
| születési ideje:  | színe:  |
| tartási helye:  | hívóneve:  |

**III. Az eb oltására vonatkozó adatok**

|  |
| --- |
| **Az eb**  |
| oltási könyvének száma:  | veszettség elleni védőoltásainak időpontja:  |
| oltási könyvét kiadó szolgáltató állatorvos neve:  | veszettség elleni védőoltásai során használt oltóanyag:  |
| az oltóanyag gyártási száma:  |
| oltási könyvét kiadó állatorvos kamarai bélyegzője száma: (a bélyegzőlenyomaton található szám)  | oltását végző állatorvos neve és kamarai bélyegzője száma:  (a bélyegzőlenyomaton található szám)  |

**IV. A tartott ebre vonatkozó speciális adatok:**

|  |  |  |
| --- | --- | --- |
| **Transzponderrel****(mikrochippel) ellátott eb esetén** | **Ivartalanított eb esetén** | **Kisállat-útlevéllel****rendelkező eb esetén** |
| a chip sorszáma:  | az ivartalanítás időpontja:  | útlevél száma:  |
| beültetés időpontja:  |  | útlevél kiállításának időpontja: |
| a beültetést végző állatorvos neve:  | az ivartalanítást végző állatorvos neve:  | az útlevelet kiállító állatorvos neve:  |
| a beültetést végző állatorvos kamarai bélyegzője száma:  | az ivartalanítást végző állatorvos kamarai bélyegzője száma:  | az útlevelet kiállító állatorvos kamarai bélyegző száma:  |

**V. Egyéb adatok (veszettség, veszélyes eb)**

|  |  |
| --- | --- |
| Veszettség szempontjából aggályos eb megfigyelési státusza: megfigyelt / nem megfigyelt **\***  | Az eb veszélyessé minősítve: igen / nem**\***  |
| kezdő időpontja:  | veszélyessé minősítésének időpontja:  |

\* **a megfelelő választ aláhúzandó**

Elismert tenyésztő szervezet által **törzskönyvezett eb** esetén a származási igazolás másolatát is kérjük csatolni a kitöltött nyomtatványhoz!

 Kelt:……………………………………………, 2025. ……… hó ……… nap ….…………………………………………………

 ebtartó aláírása

**ADATVÉDELEMMEL KAPCSOLATOS TÁJÉKOZTATÁS**

**EBÖSSZEÍRÁSHOZ**

Az általános adatvédelmi rendelet (Az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről, a továbbiakban: GDPR) 12. cikk (1) bekezdése előírja, hogy az Adatkezelő megfelelő intézkedéseket hoz annak érdekében, hogy az érintettek részére a személyes adatok kezelésére vonatkozó, minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa, illetve a 12. cikk (2) bekezdése alapján az Adatkezelő

elősegíti az érintett 15-22. cikk szerinti jogainak a gyakorlását.

Az információkat írásban vagy más módon kell megadni. Az érintett kérésére szóbeli tájékoztatás is adható, feltéve, hogy más módon igazolták az illető személyazonosságát.

Az információkat és a tájékoztatást és intézkedést díjmentesen kell biztosítani.

**1./ Adatkezelő:** Baracskai Polgármesteri Hivatal (2471 Baracska, Kossuth u. 29. képviseli: Szeleczkyné Szabó Katalin jegyző (jegyzo@baracska.hu)

**2./ Adatkezelés célja:** az adatkezelés az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. § (1) bekezdésében foglalt, az ebösszeírással kapcsolatos kötelezettség teljesítése és az ezzel kapcsolatos ügyintézés érdekében történik.

**3./ Adatkezelés jogalapja:** az adatkezelés a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács 2016/679. sz. Rendeletének 6. cikk (1) bekezdés e) pontja alapján közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

**4./ Adatkezelő által kezelt személyes adatok köre:** az Ávtv. 42/A. § (4) bekezdésében meghatározott alábbi adatok:

* az eb tulajdonosának neve, címe,
* az ebtartó neve, lakcíme, telefonszáma, elektronikus levélcíme,
* az eb fajtája (vagy fajtajellege vagy a keverék mivoltára való utalás), neme, születési ideje, színe, hívóneve,
* az eb tartási helye,
* a beültetett transzponder (mikrochip) sorszáma, a beültetés időpontja, a beültetést végző szolgáltató állatorvos neve, kamarai bélyegzőjének száma,
* ivartalanított eb esetén az ivartalanítás időpontja, az ivartalanítást végző szolgáltató állatorvos neve, kamarai bélyegzőjének száma,
* az eb oltási könyvének száma, az azt kiadó szolgáltató állatorvos neve, kamarai bélyegzőjének száma,
* az eb veszettség elleni védőoltásai során használt oltóanyag, annak gyártási száma, valamint az oltást végző szolgáltató állatorvos neve, kamarai bélyegzőjének száma,
* a veszettség szempontjából aggályos eb megfigyelési státuszának ténye, időpontja,
* kisállatútlevéllel rendelkező eb esetén az útlevél száma, kiállításának időpontja, a kiállító szolgáltató állatorvos neve, kamarai bélyegzőjének száma,
* az eb veszélyessé minősítésének tényére és időpontjára vonatkozó adat,
* elismert tenyésztő szervezet által törzskönyvezett eb esetén a származási igazolás másolata.

**5./ Adatkezelés időtartama:** az Adatkezelő a beérkező adatlapokat és az érintettek adatlapon szereplő személyes adatait a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet, valamint az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet előírásai szerint iktatja, tartja nyilván és őrzi meg.

**6./ Adatok megismerésére jogosultak köre:** az érintett személy által megadott személyes adatokhoz kizárólag az Adatkezelő arra kifejezetten feljogosított munkatársai férhetnek hozzá.

**7./ Adatok továbbítása harmadik személy részére:** Az Ávtv. 42/B. § (3) bekezdésében meghatározott esetben – ha az ebösszeírás során megadott adatok eltérnek az ebnyilvántartásban rögzített adatokkal – adat továbbítására kerül sor az ebnyilvántartás működtetője részére.

**8./ Adatkezelés folyamata:** Baracska Község Önkormányzata az Ávtv. 42/B. § (1) bekezdésében foglalt kötelezettségének eleget téve háromévente legalább egy alkalommal ebösszeírást végez. A Tinnye közigazgatási területén tartott ebek tulajdonosa, illetve tartója az ebösszeírás során köteles az Ávtv. 42/A. § (4) bekezdése szerinti adatokat az Adatkezelő rendelkezésére bocsátani. Az Adatkezelő minden benyújtott adatlapot a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet előírásai szerint iktat, az adatokat összesíti és összeveti az ebnyilvántartásban rögzített adatokkal, eltérés esetén adatot szolgáltat az ebnyilvántartás működtetőjének.

**9./ Adatfeldolgozó:** Adatkezelő az adatkezelés során nem von be adatfeldolgozót.

**10./ Adatbiztonsági intézkedés:** Az Adatkezelő minden tőle elvárható szükséges intézkedést megtesz az általa kezelt személyes adatok biztonsága érdekben, gondoskodik azok megfelelő szintű védelméről, különösen a jogosulatlan hozzáférés, megváltoztatás, továbbítás, nyilvánosságra hozatal, törlés, megsemmisülés, megsemmisítés ellen. Az Adatkezelő a személyes adatokat bizalmasan kezeli. Az Adatkezelő az adatok biztonságáról megfelelő technikai és szervezési intézkedésekkel gondoskodik.

**11./ Érintett személy jogai:** az érintett személy az Adatkezelőnél kérheti a személyes adatainak helyesbítését, törlését, zárolását, továbbá tájékoztatást kérhet az adatairól, azok forrásáról, az adatkezelés céljáról, jogalapjáról, időtartamáról, az adatkezeléssel összefüggő tevékenységről, az esetleges adatvédelmi incidens körülményeiről, hatásairól és az elhárításra megtett intézkedésekről.

**12./ Adatkezeléssel kapcsolatos jogérvényesítés lehetőségei:**

**12.1./ Adatvédelmi Tisztviselő:** amennyiben Ön úgy véli, hogy személyes adatainak kezeléséhez fűződő jogai sérültek vagy annak veszélye fennáll, tájékoztatásért és jogainak gyakorlásáért az Adatkezelő Adatvédelmi Tisztviselőjéhez fordulhat. Az Adatkezelő adatvédelmi ügyekben tájékoztatást nyújtó felelőse:

***VFK Data Pro. Korlátolt Felelősségű Társaság***

*Rövidített neve: VFK Data Pro. Kft.*

*Székhely: 7800 Siklós, Ady Endre utca 13.*

*Képviseli: dr. Fejes Péter, dr. Vida András*

**12.2./ Nemzeti Adatvédelmi és Információszabadság Hatósághoz (NAIH):** az információs önrendelkezési jogról és az információszabadságról szóló 2011. évi CXII. törvény 52. § (1) bekezdése alapján a Nemzeti Adatvédelmi és Információszabadság Hatóságnál bejelentéssel bárki vizsgálatot kezdeményezhet arra hivatkozással, hogy a személyes adatainak kezelésével kapcsolatban jogsérelem következett be, vagy annak közvetlen veszélye áll fenn. A NAIH elérhetőségei:

Postacím: 1530 Budapest, Pf.: 5.
Cím (székhely): 1125 Budapest, Szilágyi Erzsébet fasor 22/c.
Telefon: +36 (1) 391-1400
Fax: +36 (1) 391-1410
E-mail: ugyfelszolgalat@naih.hu

**12.3./ Bírósági eljárás:** amennyiben az Ön megítélése szerint az Adatkezelő a személyes adatokat a személyes adatok kezelésére vonatkozó szabályok megsértésével kezeli, közvetlenül bírósághoz is fordulhat.